[παυλλος φαβιος μαξιμος ανθυπατος λεγει ------------] [-ν παρ]α των προτ[ερ]ον παρειλ[ηφαμεν ------------ιαν] [και το] των θεων [ε]υμενες κα[ι ------ απορεισθαι ------] [ποτ]ερον ηδειων η ωφελ[ιμω]τ[ερα ε]στιν η του [θειοτατου καισαρος γενεθλι]ο[ς] ημερα ην [τ]ηι των πα[ντω]ν [α]ρχηι ισηι δικαιω[ς αν ειναι υπολαβοιμεν] [και] ει μη τη φυσι τωι γε χρ[η]σιμ[ωι ε]ι γε ουδε[ν] ουχι διαπε[ι]πτο[ν και εις ατυχε]ς μεταβεβηκος σχημ[α] α[ν]ωρ[θ]ωσεν ετεραν τε εδω[κεν παντι τωι] [κοσ]μω οψιν ηδιστα αν δεξ[α]μ[ε]νων φθοραν ει μη το κοινον [παντων ευτυ]χ[η]μα επεγεννηθηι κα[ισαρ δ]ι [ο] αν τι[ς] δικαιως υπολαβο[ι τουτο ατωι] αρχην του βιου και της ζωης [γε]γο[νεν]αι ο εστιν περας κα[ι ορος του με]ταμελεσθαι οτι [γ]εγεννη[ται και επε]ι ουδ[ε]μια[ς] αν απο ημ[ερας εις] [τ]ε το κοινον [κ]αι εις το ιδιον εκαστο[ς] οφελος ευτυχεστερα[ς λαβοι] αφορμας [η] της πασιν [γε]νομενης ευτυχους σχεδον τ[ε] συ[νβαινει] [τ]ον αυτον τ[αι]ς εν ασια πολεσιν καιρον ειναι της εις την αρχη[ν εισοδου] [δ]ηλονοτι κα[τα τιν]α θηαν βουλησιν ουτως [τ]ης ταξεως προτε[τυπωμενη]ς ινα αφορμη γενοιτο της εις τον σεβαστον τειμης και επε[ι δυσκολο]ν μεν εστιν τοις τοσουτοις αυτου ευεργετημασιν κατ ισον ε[υχαρισ]τειν ει μη παρ εκ[ασ]τα [ε]πινοησαιμεν τροπον τινα της αμειψε[ως] ηδειον δ αν ανθρωπο[ι τ]ην κοινην πασιν ημεραν γενεθλιον αγαγ[οιεν] [ε]αν προσγενηται αυτοις και ιδια τις δια την αρχην ηδον[η] δοκει μ[οι] [π]ασων των πολειτηων ειναι μιαν και την αυτην νεαν νουμηνιαν την του θηοτατου καισαρο[ς γ]ενεθλιον εκεινην τε παντας εις την αρχην ενβαινειν ητις εστ[ιν πρ]ο εννεα καλανδων οκτωβριων οπως και περισσοτερον τειμηθη π[ρο]σλαβομενη εξωθεν τινα θρησκηαν και μαλλον πασ[ι]ν γενηται [γ]νωριμος ην οιομαι και πλειστην ευχρηστιαν τηι επαρχηα παρεξεσθαι ψηφισμα δε υπο του κοινου της ασ[ι]ας δεησει γραφηναι πασας ενπε[ριει]ληφος τας αρετας αυτου ινα το επινοηθεν υφ ημων εις την τειμην του σεβαστου μεινη αιωνιον προσταξω [δ]ε χαραχθεν τη στηλη το ψηφισμα εν τω να[ω] ανατεθηναι προτα[ξ]ας το διαταγμα εκατερως γραφεν. εδοξεν τοις επι της ασιας ελλη[σι]ν γνω[μη] του αρχιερεως απολ[λ]ωνιου [του μηνο]φιλου αζα[νι]του [επει πασαν η διαταξασα τ]ον [βιον ημων προνοια σπουδην εισενενκαμ]ενη [και] φ[ιλοτιμι]αν το τεληοτατο[ν τω βιω διεκοσμησεν αγαθον] ενενκαμενη τον σεβαστον ον εις ευεργε[σιαν ανθρωπων εκ πασης επλη]ρωσεν αρετης οσπερ ημειν και τοις μεθ η[μας ανθ εατης θεον δουσα] τον παυσαντα μεν πολεμον κοσμησοντα [δε ειρηνην εν η και γεννηθεις] [ο] καισαρ τας ελπιδας των προλαβοντων [εν ταις ευεργεσιαις υπερ]εθηκεν ου μονον τους προ αυτου γεγονοτ[ας πασι τοις αγαθοις υπερβαλ]λομενος αλλ ουδ εν τοις εσομενοις ελπιδ[α της συνκρισεως απολειπων] ηρξεν δε τωι κοσμωι των δι αυτον ευανγελι[ων η γενεθλιος ημερα] του θεου της δε ασιας εψηφισμενης εν σμυρνη [επι ανθυπατου] λευκιου ουολκακιου τυλλου γραμματευοντος παπ[ιου διοσιεριτου] τω μεγιστας γ εις τον θεον καθευρεντι τειμας ειναι [στεφανον] παυλλος φαβιος μαξιμος ο ανθυπατος της επαρχηας ε[υεργετης] απο της εκεινου δεξιας και [γ]νωμης απεσταλμενος ξυν [τοις αλλοις] οις ευεργετησεν την επαρχηαν ων ευεργεσιων τα μεγεθ[η λογος] ειπειν ουδεις αν εφικοιτο και το μεχρι νυν αγνοηθεν υπο των [ελλη]νων εις την του σεβαστου τειμην ευρετο το απο της εκεινου γ[ενε]σεως αρχειν τω βιω τον χρονον δι ο τυχη αγαθη και επι σωτηρια δ[εδο]χθαι τοις επι της ασιας ελλησι αρχειν την νεαν νουμηνιαν πασα[ις] ταις πολεσιν τη προ εννεα καλανδων οκτωβριων ητις εστιν γενεθλιος ημερα του σεβαστου οπως δε αει ηδε ημερα στοιχη καθ εκαστην πολιν συνχρηματιζε[ι]ν τη ρωμαικη και την ελληνικην ημεραν αγεσθαι δε τον πρωτον μηνα καισαρα καθα και προεψηφισται αρχομενον απο προ εννεα μεν καλανδων οκτωβριων γενεθλιου δε ημερας καισαρος τον δε εψηφισμενον στεφανον τω τας μεγιστας ευροντ[ι] τειμας υπερ καισαρος δεδο[σ]θαι μαξιμωι τωι ανθυπατωι ον και αει αναγορευεσθαι εν τω γυμνικω αγωνι τωι εν περγαμωι των ρω[μα]ιω[ν] σεβαστων οτι στεφανοι [η ασ]ια παυλον φαβιον μαξιμον ευ[σεβ]ε[σ]τατα παρευροντα τας εις καισαρα τειμας ωσαυτως δε ανα[γορευ]ε[σ]θαι και εν τοις αγομενοις κατα πολιν αγωσιν των καισαρηω[ν] αναγραφηναι δε το δελτογραφημα του ανθυπατου και το ψηφισμα της ασιας εν στηλη λευκολιθωι ην και τεθηναι εν τωι της ρωμης και του σεβαστου τεμενει προνοησαι δε και τους καθ ετος εκδικους οπως εν ταις αφηγουμεναις των διοικησεων πολεσιν εν στηλαις λευκολιθοις ενχαραχθη το τε δελτογραφημα το μαξιμου και το της ασιας ψηφισμα αυται τε αι στηλαι τεθωσιν εν τοις καισαρηοις. αχθησονται οι μηνες κατα ταδε καισαρ ημερων λα απελλαιος ημερων λ αυδναιος ημερων λα περιτιος ημερων λα δυστρος κη ξανδικος λα αρτεμισιων ημερων λ δαισιος λα πανημος λ λωος λα γορπιαιος λα υπερβερεταιος λ ομου ημεραι τξε εφ ετος δε δια την ιντερκαλαριον ο ξανδικος αχθησεται ημερων λβ ινα δε απο του νυν στοιχησωσιν οι μηνες και αι ημεραι ο μεν νυν ενεστως περιτιος μην αχθησεται μεχρι τη[ς] ιδ τη δε προ εννεα καλανδων φεβρουαριων αξομεν νουμηνιαν μηνος δυστρου και καθ εκαστον μηνα αρχηι εσται της νουμηνιας η προ εννεα καλανδων η δε ενβολιμος ημερα εσται παντοτε των ιντερκαλαριων καλανδων του ξανδικου μηνος δυο ετων μεσων γεινομενων. εδοξεν τοις επι της ασιας ελλησιν γνωμη του αρχιερεως απολλωνιου του μηνοφιλου αζεανειτου επει την νεαν νουμηνιαν αει δει εσταναι την αυτη[ν] απασιν της εις τας αρχας εισοδου κατα τε το παυλου φαβιου μαξιμου του ανθυπατου διαταγμα και το της ασιας ψηφισμα ενποδιζεται δε η του χρονου ταξις παρα τας εν τοις αρχαιρεσιοις επικλησεις γεινεσθαι τα κατα τα αρχαιρεσια μηνι δεκατω ως και εν τω κορνηλιωι νομωι γεγραπται εντος δεκατης ισταμενου.
Ionia — Priene — 9 BC — MDAI(A) 24 (1899) 275-293 — IvPriene (1906) 105 + p. 310 — R.K. Sherk, Roman Documents (1969) 328, 65
 IvPriene (1906) 105 + p. 310 